《灵鸟篇赠李三洲 其一》
明代·王渐逵

灵鸟振云翮，乃在桂林飞。亭亭九疑黛，郁郁苍梧枝。

五色焕文明，瓯楚生光辉。重阴冱寰宇，百年爰凄腓。

安淂望朝阳，戢翼仪天池。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。